אנדריי לוניוב

אנדריי יבגינייביץ' לוניוב (ברוסית: Андре́й Евге́ньевич Лунёв; נולד ב-13 בנובמבר 1991 במוסקבה שברוסיה הסובייטית, ברית המועצות) הוא כדורגלן רוסי המשחק בעמדת השוער.

קריירת מועדונים

טורפדו מוסקבה, סאטורן ואופה
הוא החל את הקריירה שלו בקבוצת הנוער של טורפדו מוסקבה ולאחר מכן שיחק בקלוגה ובאיסטרה לפני שעבר לסאטורן מליגת הכדורגל הלאומית של רוסיה, בה שיחק עד שעבר לאופה מליגת העל הרוסית בכדורגל. הוא התבלט בשערי הקבוצה וסומן על ידי מנהלי זניט סנקט פטרבורג, כמי שצפוי להיות מוחתם בשורות זניט.

זניט סנקט פטרבורג 
ב-23 בדצמבר 2016 הוחתם כשוער זניט למשך 4.5 שנים ועד מהרה התברג כחבר הרכב מרכזי שאף דחק את יורי לודיגין לעמדת השוער השני. בתחילת 2020/2021 נפצע ועבר שיקום של 3 חודשים בטרם חזר למגרשים בדצמבר 2020.

באייר לברקוזן 
ביולי 2021 חתם לשנתיים בבאייר לברקוזן מהבונדסליגה. במאי 2023 שוחרר מהקבוצה אחרי שנתיים בהן הופיע בשלושה משחקים בלבד ונעדר ברב משחקי הקבוצה בעקבות פציעות רבות.

קריירה בנבחרת 
בקיץ 2017 זומן לוניוב על ידי מאמן נבחרת רוסיה, סטניסלב צ'רצ'סוב לסגל הנבחרת לגביע הקונפדרציות 2017 אך בשל פציעה במשחק זניט נגד קרסנודאר לא נסע לטורניר, אך זומן מחדש לסבב משחקי הידידות של הנבחרת בספטמבר 2017 נגד דינמו מוסקבה, נבחרת אירן ונבחרת ארגנטינה וערך את הופעת הבכורה שלו במשחק הידידות נגד דינמו.

קישורים חיצוניים

הערות שוליים

כדורגלנים רוסים
שוערי כדורגל רוסים
מוסקבה: כדורגלנים
כדורגלני טורפדו מוסקבה
כדורגלני סאטורן
כדורגלני אופה
כדורגלני זניט סנקט פטרבורג
כדורגלני באייר לברקוזן
כדורגלני נבחרת רוסיה
כדורגלני מונדיאל 2018
רוסים שנולדו ב-1991